**Hlavné mesto Slovenskej republiky Bratislava Primaciálne námestie 1, 814 99 Bratislava**

**Zápisnica z vyhodnotenia ponúk I**

predložených uchádzačmi vo verejnom obstarávaní na predmet zákazky:

**Rekonštrukcia vybraných budov vo vlastníctve Hlavného mesta Slovenskej republiky Bratislava – Balík 03**

v Úradnom vestníku Európskej únie č. 2019/S 217-531693 zo dňa 11. 11. 2019 a vo Vestníku verejného obstarávania č. 231/2019 dňa 12. 11. 2019 pod označením 33409 – MSP.

##  Vyhodnotenie ponúk:

## Verejné obstarávanie bolo rozdelené na 15 častí. V 11 častiach predmetu zákazky neboli predložené žiadne ponuky, jedna časť zákazky bola zrušená.

## Uchádzač DMV s.r.o. (46881140) predložil ponuku do troch častí

## časť č. 5 – ZUŠ Daliborovo nám. – ponuková cena 122 820 eur s DPH

## časť č. 7 – ZUŠ Hálková – ponuková cena 71 400 eur s DPH

## časť č. 11 – ZUŠ Gessayova 8 – ponuková cena 188 340 eur s DPH

## Formálne náležitosti ponuky

## Komisia v prvom rade posúdila kompletnosť dokladov, ktoré boli vyžadované v zmysle bodu 8.2 časť A súťažných podkladov. Uchádzač predložil požadované podklady. Následne komisia pristúpila k materiálnemu zhodnoteniu predložených dokladov vo vzťahu k stanoveným požiadavkám vyplývajúcim zo súťažných podkladov.

## Podmienky účasti

## Splnenie podmienok účasti uchádzač preukazoval predložením Jednotného európskeho dokumentu (JED) za seba, ak aj za spoločnosť Am design s.r.o. (IČO: 36799785), ktorej kapacity použil uchádzač na preukazovanie splnenia podmienok účasti týkajúcich sa technickej alebo odbornej spôsobilosti.

## Verený obstarávateľ požiadal uchádzača o predloženie dokladov na preukázanie podmienok účasti, ktoré boli nahradené JEDom, ktoré uchádzač predložil v stanovenej lehote.

## Uchádzač spĺňa podmienky účasti týkajúce sa osobného postavenia svojím zápisom v Zozname hospodárskych subjektov. Verejný obstarávateľ zároveň uvádza, že neidentifikoval žiadne skutočnosti, ktoré by nasvedčovali, že uchádzač (ako aj iná osoba, ktorá poskytla kapacity uchdzačovi) nespĺňa podmienky účasti v zmysle § 32 ods. 1 písm. g) a h) ZVO.

## Podmienky účasti týkajúce sa ekonomického a finančného postavenia uchádzač preukazoval informáciami zapísaným v Registri účtovných závierok. Uchádzač mal preukázať výšku obratu za posledné tri roky vo výške 310 000 eur. Ako vyplýva z RÚZ, iba v roku 2019 mal uchádzač obrat vo výške 2 927 078 eur. Predmetnú podmienku účasti uchádzač spĺňa.

## Vo verejnej súťaži boli stanovené nasledovné podmienky účasti týkajúce sa technickej alebo odbornej.

## Podmienka účasti podľa § 34 ods. 1 písm. b) ZVO, v zmysle ktorej mal uchádzač preukázať, že za posledných 5 rokov o vyhlásenia VO zrealizoval rovnaké alebo obdobné zákazky - plnenie, ktorého predmetom bola realizácia akýchkoľvek opatrení a prác (stavebných či iných prác, zatepľovanie, výmena otvorových konštrukcií, rekonštrukcia zdroja tepla, výmena rozvodov, osvetlenia a pod), ktorých účelom bolo zlepšenie energetickej efektívnosti budovy, v súhrnnej výške 210 000 eur a minimálne jedna zákazka mala byť v hodnote 100 000 eur. Uchádzač predložil okrem iných aj referenciu od verejného obstarávateľa Dvory nad Žitavou, ktorej predmetom bolo „Zvýšenie energetickej hospodárnosti budovy obecného úradu Dvory nad Žitavou“, komisia posúdila, že ide o relevantnú referenciu, navyše v dostatočnej hodnote (423 237,82 eur bez DPH). Keďže referencia nebola zapísaná v Evidencii referencií, verejný obstarávateľ kontaktoval objednávateľa, ktorý potvrdil relevanciu tejto referencie. Uchádzač spĺňa túto podmienku účasti.

## Podmienka účasti podľa § 34 ods. 1 písm. a) ZVO, v zmysle ktorej mal uchádzač preukázať, že za posledné 3 roky od vyhlásenia VO poskytol služby, predmetom ktorých bolo vypracovanie projektovej dokumentácie (alebo inej dokumentácie, napr. tepelných posudkov, svetlotechnických posudkov a pod.) potrebnej na realizáciu opatrení a prác (stavebných či iných prác, zatepľovanie, výmena otvorových konštrukcií, rekonštrukcia zdroja tepla, výmena rozvodov, osvetlenia a pod), ktorých účelom bolo zlepšenie energetickej efektívnosti budovy, pričom investičný náklad na stavebnú činnosť pre opatrenia, pre ktoré uchádzač vypracoval projektovú dokumentáciu bol min. vo výške 210 000 eur. Uchádzač predložil okrem iného potvrdenie o poskytnutí služieb od objednávateľa Annamaria n.o., predmetom ktorého boli požadované služby v celkovej investičnej výške 316 800 eur. Verejný obstarávateľ kontaktoval objednávateľa, ktorý potvrdil relevanciu referencie.

## Túto podmienku účasti uchádzač preukazoval prostredníctvom kapacít inej osoby. Uchádzač predložil písomnú zmluvu s touto osobou. Táto osoba však nebola zapísaná v zozname hospodárskych subjektov, ani nepredložila doklady na preukázanie splnenia podmienok účasti, preto splnenie tejto podmienky účasti preskúmaval verejný obstarávateľ a z dostupných registrov zistil, že iná osoba

## Spĺňa podmienku účasti týkajúcu sa osobného postavenia v zmysle § 32 ods. 1 písm. b) ZVO, a teda nemá evidované nedoplatky na sociálne a zdravotné poistenie,

## Spĺňa podmienku účasti týkajúcu sa osobného postavenia v zmysle § 32 ods. 1 písm. c) ZVO, a teda nemá evidované nedoplatky voči daňovému a colnému úradu,

## Spĺňa podmienku účasti týkajúcu sa osobného postavenia v zmysle § 32 ods. 1 písm. e) ZVO, a teda je oprávnený poskytovať služby,

## Spĺňa podmienku účasti týkajúcu sa osobného postavenia v zmysle § 32 ods. 1 písm. f) ZVO, a teda nemá uložený zákaz účasti vo verejnom obstarávaní.

## Zvyšné parciálne podmienky účasti týkajúce sa osobného postavenia verejný obstarávateľ nevedel sám preveriť, preto požiadal uchádzača o predloženie zvyšných dokladov. Verejný obstarávateľ požadoval od uchádzača:

## preukázanie podmienky účasti v zmysle § 32 ods. 1 písm. a) ZVO. Podmienka účasti sa v zmysle § 32 ods. 2 písm. a) ZVO preukazuje doloženým výpisom z registra trestov nie starším ako tri mesiace

## preukázanie podmienky účasti v zmysle § 32 ods. 1 písm. d) ZVO. Podmienka účasti sa v zmysle § 32 ods. 2 písm. d) ZVO preukazuje doloženým potvrdením súdu nie starším ako tri mesiace.

## Verejný obstarávateľ požiada o vysvetlenie, resp. doplnenie chýbajúcich dokladov.

## Podmienka účasti podľa § 34 ods. 1 písm. g) ZVO, v zmysle ktorej mal uchádzač preukázať dispozíciu s odborníkom č. 1 – energetický audítor / autorizovaný inžinier, ktorý mal mať minimálne 5 ročné skúsenosti v oblasti výkonu (i) činnosti energetického audítora podľa zákona č. 321/2014 Z. z. o energetickej efektívnosti v znení neskorších predpisov alebo (ii) činnosti autorizovaného inžiniera pre technické, technologické a energetické vybavenie stavieb podľa zákona č. 138/1992 Zb. o autorizovaných architektoch a autorizovaných stavebných inžinieroch. Túto podmienku účasti mali uchádzači preukázať životopisom a zápisom do príslušného zoznamu. Uchádzač preukazuje túto podmienku účasti prostredníctvom kapacít inej osoby a ako bolo vyššie uvedené, bude nutné ho v tejto súvislosti požiadať o vysvetlenie, ktoré sa týka splnenia podmienky účasti týkajúce sa osobného postavenia samotnej inej osoby Am design s.r.o. Odhliadnuc od uvedeného, odborník Ing. Štefan Adam spĺňa stanovené požiadavky na dĺžku praxe (13 rokov) a odbornosť (Energetická hospodárnosť budov s rozsahom oprávnenia: Tepelná ochrana stavebných konštrukcií a budov).

## Obdobne ako v prípade podmienky účasti v zmysle § 34 ods. 1 písm. a) ZVO však nemožno skonštatovať splnenie podmienky účasti bez využitia inštitútu vysvetlenia.

## Podmienka účasti podľa § 34 ods. 1 písm. g) ZVO, v zmysle ktorej mal uchádzač preukázať dispozíciu s odborníkom č. 2 – stavbyvedúcim, ktorý mal mať minimálne 5 ročné skúsenosti v oblasti činnosti stavbyvedúceho a zápis v príslušnom registri. Uchádzač preukázal túto podmienku účasti prostredníctvom vlastných kapacít – Ing. Viktor Hudec, ktorý má vyše 10 ročné skúsenosti s pôsobením v pozícií stavbyvedúci. Uchádzač spĺňa túto podmienku účasti.

## Požiadavky na predmet zákazky

## Komisia na vyhodnotenie ponúk posudzovala podrobný opis ponúkaného predmetu zákazky, ktorý uchádzač predložil vo všetkých troch častiach predmetu zákazky. Komisia identifikovala jednu nezrovnalosť v častiach 5 a 11. Medzi požiadavkami na predmet zákazky v zmysle dokumentu príloha č. B.1 SP – Minimálny rozsah opatrení\_zmena č. 2 bola uvedená požiadavka na zateplenie obvodových stien pod terénom, v zmysle ktorej „(...) Izolačný materiál: extrudovaý polystyrén XPS (styrodur), pod terénom zatepľovať do hĺbky 60 cm. Povrchová úprava: NOPOVÁ fólia“.

## V prípade častí zákazky č. 5 a č. 11 uchádzač v ponuke uviedol:

## „Obvodová stena a sokel – povrchová úprava:

## (...) V mieste sokla objektu sa osadí certifikovaný zatepľovací fasádny systém z extrudovaného polystyrénu hr. 150 mm minimálne 300 mm nad terénom a min. 500 mm pod úroveň spodnej hrany podlahovej železobetónovej dosky. Pred osadením extrudovaného polystyrénu sa soklová časť opatrí hydroizolačnou vrstvou zo stierkovej hydroizolácie v dvoch vrstvách (...) minimálne 500 mm nad upravený terén a (...).“

## Verejný obstarávateľ teda požadoval zatepliť izolačným materiálom do hĺbky 60cm, v ponuke uchádzač deklaroval osadenie zatepľovacieho fasádného systému min. 500 mm pod úroveň spodnej hrany podlahovej železobetónovej dosky. Na margo uvedeného verejnému obstarávateľovi vznikla pochybnosť v tom, či bude požiadavka na zateplenie do hĺbky 60 cm splnená vzhľadom na vyššie uvedenú formuláciu.

## Komisia má za to, že musí preskúmať uvedenú nezrovnalosť prostredníctvom inštitútu vysvetlenia ponuky.

## Komisia na vyhodnotenie ponúk zároveň uvádza, že ostatné požiadavky na predmet zákazky boli uchádzačom splnené.

## V neposlednom rade je nutné uviesť, že komisia na vyhodnotenie ponúk po oboznámení obchodného mena uchádzača skúmala aj existenciu možného konfliktu záujmov. Tento nebol identifikovaný, čo potvrdili členovia komisie na vyhodnotenie ponúk čestným vyhlásením.

V Bratislave dňa: 05. 11. 2020

Zapísal: Marian Szakáll

Zoznam zúčastnených členov komisie s právom hodnotiť ponuky a ich podpisy:

Roman Chovanec ............................

Roman Čambala ............................

Štefan Koczka ............................

Jozef Kubík ............................

Zoznam členov komisie bez práva hodnotiť ponuky:

Marian Szakáll ............................

Tomáš Heriban ............................